**VILNIAUS KOLEGIJOS**

**STUDENTŲ ATSTOVYBĖ**

**DOVILĖS EŽERSKYTĖS**

**KANDIDATĖS Į VILNIAUS KOLEGIJOS STUDENTŲ ATSTOVYBĖS PREZIDENTUS**

**2021-2022 LAIKOTARPIO VEIKLOS GAIRĖS**

**Auganti ir skatinanti bendruomeniškumą organizacija**

* **Aktyviau įtraukti Vilniaus kolegijos administraciją ir studentus į Vilniaus kolegijos Studentų atstovybės organizuojamas veiklas.** Didinant ryšį su Vilniaus kolegijos administracija, darbuotojais ir studentais gerinsime bendruomeniškumą ir stiprinsime ryšį.
* **Kompetencijų plano sudarymas.** Kompetencijų plano sudarymas leis efektyviai suplanuoti laiką skirtą mokymams, komandos stiprinimui ir kitoms paskaitoms, kurių pagalba sieksime didinti visos Vilniaus kolegijos bendruomenės kompetencijas.

**Institucinę atmintį sauganti ir tęstinumo siekianti organizacija**

* **Sukurti adaptacinio laikotarpio planą.** Adaptacinio laikotarpio plano sukūrimas užtikrintų darbų tęstinumą ir greitesnį naujų organizacijos narių įsitraukimą.
* **Darbinių paštų „OneDrive“ naudojimas siekiant išsaugoti institucinę atmintį.** Pagrindinis aspektas, kuris per kadencijas išlieka tas pats – darbiniai paštai. Jie suteikia galimybę juose talpinti kiekvienos kadencijos patirtį – dokumentus, renginių programas, po mokymų gautą grįžtamąjį ryšį ir kt.
* **Vilniaus kolegijos Studentų atstovybės stiliaus knygos sukūrimas.** Stiliaus knyga užtikrins vientisumo išlaikymą.

**Aktyvi ir efektyvi organizacija atstovaujanti studentams**

* **Atstovauti Vilniaus kolegijos studentus Vilniaus regiono lygmeniu.** Organizacijai sutikus prisijungti prie Lietuvos jaunimo organizacijų tarybos (LiJOT), atstovautume Vilniaus kolegijos studentų balsą platesniu mastu.
* **Vilniaus kolegijos komisijas sudaro kompetentingi studentų atstovai.** Į įvairias komisijas, tokias kaip: ginčų komisijos, dėstytojų akreditacijos ir kt., skiriami kompetentingi studentų atstovai. Tokiu būdu užtikrinant efektyvų ir teisingą studentų atstovavimą Vilniaus kolegijoje.

**Finansiškai stabili ir atsakinga organizacija**

* **Viešinti apie galimybę Vilniaus kolegijos Studentų atstovybei skirti 1,2% pajamų mokesčio paramą.** Paramos gavimas užtikrins nuoseklias įplaukas, kurios didins organizacijos finansinį stabilumą.
* **Aktyviai ieškoti ilgalaikių rėmėjų.** Ilgalaikių partnerių turėjimas užtikrins organizacijos finansinį stabilumą, palengvins mokymų ir renginių organizavimo procesą.
* **Atidžiai ir išsamiai sudarinėti finansines ataskaitas bei jas viešinti.** Išsamios ataskaitos bei jų viešinimas užtikrins organizacijos skaidrumą ir atskaitomybę.
* **Biudžeto plano sudarymas.** Biudžeto planas padės nusimatyti kadencijos išlaidas, taip optimizuojant efektyvų finansų paskirstymą.